jkorsvik/nowiki_second_scrape_merged huggingface dataset:
Chlorogomphidae

Chlorogomphidae er en delgruppe av øyenstikkere, (Odonata).
De finnes bare i Asia.


== Utseende ==
Middelsstore til store, kraftig bygde øyenstikkere. Mange arter har fargerike tegninger på vingene. Larvene er forholdsvis lange og slanke.


== Levevis ==
Chlorogomphidae lever mest i fjellområder i Asia, larvene lever i rasktflytende fjellbekker og elver. De voksne kan observeres svevende høyt over elvekløfter og rundt fjelltopper. En av de mest spektakulære artene er den store (vingespenn ca. 12 – 14 cm) Chlorogomphus papilio, som har vinger med mørkbrune og kremfargede flekker. Hunnen har uvanlig brede bakvinger. Denne arten kan i flukten minne on en stor sommerfugl i gruppen fuglevinger (Troidini).


== Utbredelse ==
Familien finnes bare i den Orientalske økosonen. Det største artsmangfoldet finner man i det nordlige Vietnam og det sørlige Kina, inkludert Taiwan.


== Systematisk inndeling ==

ordenen øyenstikkere, (Odonata)
delgruppe øyenstikkere og libeller (Anisoptera).
overfamilie  libeller, (Libelluiodea)
familien Chlorogomphidae
slekten Chlorogomphus Selys, 1854 – 30 arter
slekten Chloropetalia Carle, 1995 – 5 arter
slekten Sinorogomphus Chao, 1995 – 8 arter
slekten Watanabeopetalia Karube, 2002 – 3 arter


== Kilder ==
University of Puget Sound, Slater Museum of Natural History: katalog over artene [1]
Dragonfly groups of conservation interest confined to the Oriental region


== Eksterne lenker ==
(en) Chlorogomphidae i Global Biodiversity Information Facility 
(en) Chlorogomphidae hos NCBI 
(en) Kategori:Chlorogomphidae – bilder, video eller lyd på Wikimedia Commons 
Chlorogomphidae – detaljert informasjon på Wikispecies 
www.nhm.uio.no/norodo/  – Et norskspråklig nettsted om norske øyenstikkere.
Bilde av en hunn av Chlorogomphus papilio
Flere bilder av Chlorogomphus papilio
David Twohy

David Neil Twohy (født 18. oktober 1955) er en amerikansk filmregissør og manusforfatter. Han er utdannet ved California State University i Long Beach, med en grad innen radio/fjernsyn/film.
Hans mest kjente filmer er: (som manusforfatter) Jaget (The Fugitive) med Harrison Ford i hovedrollen, og (som manusforfatter og regissør) Pitch Black, og oppfølgeren The Chronicles of Riddick.


== Filmografi ==


=== Regissør ===
A Perfect Getaway (2009)
The Chronicles of Riddick (2004)
Below (2002)
Pitch Black (2000)
The Arrival (1996)
Timescape (1992, TV) (also called Grand Tour: Disaster in Time)


=== Manusforfatter ===
A Perfect Getaway (2009)
The Chronicles of Riddick (2004)
Below (2002)
Impostor (2002)
Pitch Black (2000)
G.I. Jane (1997)
The Arrival (1996)
Waterworld (1995)
Terminal Velocity (1994)
The Fugitive (1993)
Grand Tour: Disaster in Time (1992, TV)
Warlock (1989)
Critters 2: The Main Course (1988)


== Referanser ==


== Eksterne lenker ==
(en) David Twohy – kategori av bilder, video eller lyd på Commons 
(en) David Twohy på Internet Movie Database 
(sv) David Twohy i Svensk Filmdatabas 
(da) David Twohy på Filmdatabasen 
(da) David Twohy på Scope 
(fr) David Twohy på Allociné 
(en) David Twohy på AllMovie 
(en) David Twohy hos The Movie Database
Macromiidae

Macromiidae er en delgruppe av øyenstikkere, (Odonata).


== Utseende ==
Store, slanke øyenstikkere, ligner på storlibeller (Aeshnidae). Kroppen er gjerne farget i svart med gule tegninger. Fasettøynene er grønne, og møtes såvidt i pannen. Larvene er korte og brede, hårete med lange, tynne bein.


== Levevis ==
Disse artene har larver som lever på bunnen i elver og bekker, eller i innsjøer på steder der vannet er i bevegelse. De voksne øyenstikkerne flyr ofte i rette linjer langs midten av elveløp, eller også over brede veier.
Hunnen mangler eggleggingsrør (ovipositor), og legger eggene fritt i vannet mens hun flyr over og dypper bakkroppsspissen nedi.


== Systematisk inndeling ==
Macromiidae ble tidligere regnet som en underfamilie av libeller (Libellulidae). 

ordenen øyenstikkere, (Odonata)
delgruppe øyenstikkere og libeller (Anisoptera).
overfamilie   libeller, (Libelluiodea)
familien Macromiidae
slekten Didymops Rambur, 1842 – 2 arter, Nord-Amerika
slekten Epophthalmia Burmeister, 1839 – 6 arter
slekten Macromia Rambur, 1842  – 77 arter, i Europa:
Macromia splendens (Pictet, 1834) – finnes på Den iberiske halvøy og i Frankrike
slekten Phyllomacromia Selys, 1878 – 38 arter


== Kilder ==
University of Puget Sound, Slater Museum of Natural History: katalog over artene [1]
Fauna Europaea, utbredelsesdatabase for europeiske insekter


== Eksterne lenker ==
(en) Macromiidae i Global Biodiversity Information Facility 
(en) Macromiidae hos Fauna Europaea 
(en) Macromiidae hos Fossilworks 
(en) Macromiidae hos ITIS 
(en) Macromiidae hos NCBI 
(en) Kategori:Macromiidae – bilder, video eller lyd på Wikimedia Commons 
www.nhm.uio.no/norodo/ – Et norskspråklig nettsted om norske øyenstikkere.
Bildegalleri over nordamerikanske arter
Radha Mitchell

Radha Rani Amber Indigo Anunda Mitchell (født 12. november 1973 i Melbourne) er en skuespiller fra Australia.


== Karriere ==
Mitchell hadde sin første betydelige rolle i den australske såpeserien Neighbours, hvor hun i 1994 spilte fallskjermlæreren Cassandra Rushmore, og fra 1996 til -97 studenten Catherine O'Brien.
I 1997 spilte hun i to filmer – High Art og Everything Put Together – som begge vant en Independent Spirit Award. Snart fulgte andre filmer, som Pitch Black, Phone Booth og Man on Fire.
Mitchell fikk anerkjennelse for sitt spill i den Oscar-vinnende Finding Neverland, hvor hun spilte mot Johnny Depp og Kate Winslet og sammen ble de nominert til en Screen Actors Guild Award for «Outstanding Cast in a Motion Picture».
Mitchell fikk deretter tittelrollen i Woody Allen's Melinda and Melinda, etterfulgt av hovedrollen (sammen med Josh Hartnett) i Mozart and the Whale, og i filmatiseringen av videospillet Silent Hill. Hennes siste film (2008) er The Children of Huang Shi.


== Filmografi (utvalg) ==


== Referanser ==


== Eksterne lenker ==
Offisielt nettsted 
(en) Radha Mitchell – kategori av bilder, video eller lyd på Commons 
(en) Radha Mitchell på Internet Movie Database 
(sv) Radha Mitchell i Svensk Filmdatabas 
(da) Radha Mitchell på Filmdatabasen 
(da) Radha Mitchell på Scope 
(fr) Radha Mitchell på Allociné 
(en) Radha Mitchell på AllMovie 
(en) Radha Mitchell hos Turner Classic Movies 
(en) Radha Mitchell hos The Movie Database 
Radha Mitchell Fansite
Guldskeppet

Guldskeppet, Litteraturfrämjandet tidligere Boklotteriet innstiftet i 1970 en svensk hederspris som skulle tilfalle en kulturpersonlighet som hadde gjort særskilt stor innsats for kulturen. Denne prisen ble utdelt for første gang i 1970 og tilfalt Astrid Lindgren. Guldskeppet bestod av en statuett formgitt av professor Karl Göte Bejemark.


== Prismottakere ==
Guldäpplet

Guldäpplet er en svensk pris som årlig deles ut til en kunstner som er bosatt i eller har tilknytning til Västerbotten. Prisen ble innstiftet av Umeå Folkets hus. Prisen er på SEK 30 000 og kriteriet er «Ung i sin kunst». 


== Liste over prisvinnere (ikke komplett) ==
Cắt Tê

Cắt Tê, (Vietnamesisk for seks kort), eller catte, er et kortspill med mål om å samle flest stikk. Spillet er populært i Vietnam og blant vietnamesiske emigranter i utlandet. Spillet spilles av 6 spillere og hver spiller får tildelt 6 kort (kalt for "6 runder"), hvorav de første 4 rundene er kvalifiseringsrunder til selve "finalen". De som ikke kvalifisere seg, blir diskvalifisert ("Ruc tûng") og må kaste sine kort. Den som vinner den siste kvalifisereingsrunden bestemmer det 5 kortet. Hvis noen av de som er kvalifisert til finalen klarer å slå han som bestemmer så er det denne spilleren som må vise siste kort ( 6 runde). Hvis ingen av de kvalifiserte klarer å slå det siste kortet, så blir den som viser det siste kortet kåret som vinner.
Transkripsjonsfaktor

En transkripsjonsfaktor er et protein som binder til visse DNA sekvenser (i en promotor eller enhancer) og dermed styrer hvorvidt et gen blir transkribert. Sekvensene de gjenkjenner er korte, oftest 5-12 basepar lange. RNA polymerase er enzymet som transkriberer, altså lager en RNA kopi av en viss DNA sekvens. Transkripsjonsfaktorer vil fungere som bindeledd mellom RNA polymerasen og DNA, og vil sørge for at enzymet binder seg ved et spesielt sted og transkriberer genet der. I noen tilfeller kan en transkripsjonsfaktor hindre at RNA polymerase bindes, og vil dermed sørge for at genet ikke blir uttrykt.


== Se også ==
Gen
Promotor
Enhancer
Transkripsjon
Gunn Wållgren-stipendet

Gunn Wållgren-stipendet (svensk: Gunn Wållgren-stipendiet), stipendiene fra Gunn Wållgrens minnefond deles ut i fellesskap av Kungliga Dramatiska Teatern, Kungliga Operan og Kungliga Musikaliska Akademien til «kunstnerisk fortjente dramatiske og lyriske artister».


== Stipendiater ==


== Eksterne lenker ==
Kungliga Musikaliska Akademien
Gennettverk

Et gennettverk (engelsk gene regulatory network) er en rekke gener som enten virker på hverandre (indirekte via RNA, proteiner eller andre stoff i cellen) eller danner en kaskade, og ulike gennettverk styrer genuttrykkingen i hver celle. Genene kan kode for proteiner som påvirker strukturen og formen til cellen, og som endrer cellens fysiske egenskaper. De kan også kode for enzymer som hjelper til med å bryte ned energikilder (som sukker eller fett) eller giftstoffer; eller de kan kode for transkripsjonsfaktorer, proteiner som har som oppgave å styre hvorvidt andre gener er skrudd av eller på. Disse transkripsjonsfaktorene er nøkkelfigurene i de regulatoriske gennettverkene. De binder til promotorregionen ved starten til de genene de slår på, eller i enhancerregionene til disse genene, og leder dermed transkripsjonsmaskineriet til å uttrykke disse genene. Sekvensene en transkripsjonsfaktor binder til kan finnes mange steder i genomet, og hver enkelt av transkripsjonsfaktorene kan dermed styre uttrykkingen av mange gener.
I encellende organismer vil de regulatoriske nettverkene reagere på miljøet, slik at cellen til enhver tid kan vokse og dele seg fortest mulig i det miljøet den befinner seg i. For eksempel vil en gjærcelle som er i et miljø med sukker skru på genene som brukes til å bryte ned sukkeret og danne alkohol. Og under miljømessig stress - som matmangel, eller annet - vil Gram-positive bakterier skru på genene som gjør at de danner en endospore, en struktur som kan tåle uttørking, varme, nedbrytende enzymer, og stråling langt bedre enn bakterien ville kunne gjøre i en vanlig dvaletilstand.I flercellede dyr brukes det samme prinsippet i genkaskader som bestemmer kroppsform. Hver gang en celle deler seg har begge de to dattercellene det samme genomet, men ulike gener kan være uttrykt i dem. Via epigenetiske mekanismer som endrer kromatinstrukturen til DNA kan en celles identitet – som altså avhenger av hvilke gennettverk som er slått på, og hvilken tilstand de er i – bevares, selv i videre celledelinger, slik at de samme genene uttrykkes.


== Referanser ==
Robson da Silva

Robson da Silva (født 4. september 1964 i Rio de Janeiro) er en brasiliansk tidligere friidrettsutøver som konkurrerte på 100- og 200 meter.
Silvas første internasjonale mesterskap var VM i Helsingfors 1983 hvor han ble utslått i semifinalen på 100 meter. Det samme skjedde i OL året etter. Hans første internasjonale mesterskapsmedalje ble bronsemedaljen på 200 meter i VM innendørs 1987 i Indianapolis. Senere samme år deltok han under VM utendørs i Roma, hvor han røk ut i kvartfinalen på 100 meter, og oppnådde fjerdeplass på 200 meter. Med tiden 20,22 var han bare seks hundredeler bak vinneren Calvin Smith.
I 1988 satte han karrierens bestenotering på 100 meter, 10,00 i et stevne i Mexico. Samme år oppnådde han bronsemedalje på  200 meter med tiden 20,04 under OL i Seoul, karrierens desiderte høydepunkt. Silva ble nummer fem på 100 meter på tiden 10,11.
I 1989 løp han 200 meter på 19,96 i Brussel, karrierens raskeste. Neste større mesterskap var VM 1991 i Tokyo hvor han endte som fjerdemann på 200 meter og syvendemann på 100 meter. En ny fjerdeplass på 200 meter ble det i  OL 1992 i Barcelona, med tiden 20,45.
Under VM 1995 i Göteborg ble det atter en gang fjerdeplass på 200 meter. Hans siste mesterskap, OL 1996 i Atlanta ble kronet med bronsemedalje på 4 x 100 meter.


== Referanser ==


== Eksterne lenker ==
(de) Robson da Silva – Munzinger Sportsarchiv 
(en) Robson da Silva – Olympics.com 
(en) Robson da Silva – Olympic.org 
(en) Robson da Silva – Olympedia 
(en) Robson da Silva – Sports-Reference (OL-resultater – arkivert) 
(pt) Robson da Silva – Brasils olympiske komité 
(en) Robson da Silva – World Athletics 
(en) Robson da Silva – Track and Field Statistics
Danny Everett

Danny Everett (født 1. november 1966 i Val Astyne, Texas) er en amerikansk tidligere friidrettsutøver som konkurrerte på 400 meter. Som 21-åring deltok han i Seoul-OL i 1988, hvor han vant bronsemedalje på 400 meter og gullmedalje på langstafetten. I VM 1991 i Tokyo ble han treer på samme distanse, bak landsmannen Antonio Pettigrew og Roger Black fra Storbritannia.
I 1992 under OL-uttaket i New Orleans, løp Everett på 43,81 sekunder, som da var nest raskest gjennom historien. I 1992 var han storfavoritt til gullet, men ble stoppet av en skade før finalen.


== OL-medaljer ==
 1988  Seoul -  Gull i friidrett, 4 x 400 m stafett menn  USA
 1988  Seoul  -  Bronse i friidrett, 400 meter menn  USA


== Referanser ==


== Eksterne lenker ==
(de) Danny Everett – Munzinger Sportsarchiv 
(en) Danny Everett – Olympedia 
(en) Danny Everett – Sports-Reference (OL-resultater – arkivert) 
(en) Danny Everett – World Athletics 
(en) Danny Everett – Track and Field Statistics
Hallvard Sørum

Hallvard Sørum (født 24. oktober 1975) er en norsk curlingspiller. Han spiller for Oslo Curlingklubb (OCK), sammen med lag Lag Due/Sørum.


== Sportslig karriere ==
Sørum startet å spille curling i Vikingskipet på Hamar i 1992  for Hamar Idrettslags (HIL) curlinggruppe. Her spilte han sammen med tvillingbroren, Øystein Sørum, og spillere fra det lokale fotballaget.
Han har spilt i eliteserien siden 1995, med andreplasser i sesongene 2002, 2005 og 2009. 
I Norgesmesterskapene har han deltatt siden 1993, med unntak av i 2006,. Sammen med Magnus Utgård, Hanne Kjeldahl, Charlotte Hovring og Anja Karlsvik har Sørum sølv fra mix-NM i Oppdal Curlinghall i 1999. Da for Snarøen CK. 
Han har et sølv og en bronse fra junior-NM, og kvalifiserte seg til nordisk mesterskap for juniorer i 1995 og 1997.
Hallvard har også representert Norge som seniorutøver. I 2001 tok laget han spilte på 2.-plass under Karuizawa winter festival i Japan. Laget bestod av Sørum, Øystein Sørum, Magnus Utgård, Kenneth Andersen og Thomas Due. I 2003 representerte han Norge i vinter Universiaden i Italienske Tarvisio, der de tok en 7.-plass.I 2007 tok laget hans Lag Sørum med Øystein Sørum, Magnus Utgård, og Marianne Rørvik andreplass under Danish Open i Hvidovre i Danmark.Sørum har også representert Skottland (Keith Maclennan) og Frankrike (Thomas Defour) under den største internasjonale turneringen i Norge, Oslo Cup.


=== NM-medaljer ===


== Referanser ==


== Eksterne lenker ==
Utøverprofil på worldcurling.org
Jens-Peter Herold

Jens-Peter Herold (født 2. juni 1965 i Neuruppin) er en tysk tidligere mellomdistanseløper som representerte Øst-Tyskland og senere Tyskland på 1500 meter.
I VM 1987 ble han sjettemann på 1500 meter. Året etter ble det bronsemedalje bak Peter Rono (vinner) og  Peter Elliott i Seoul-OL.
I 1990 tok han først gullmedalje i innendørs-EM i Glasgow, deretter gull i EM utendørs i Split.
Herold var beryktet for sine spurtegenskaper som flere ganger sikret han seirer over antatt sterkere konkurrenter, men i VM 1991 tapte han en nærmest sikker bronsemedalje på mållinjen, da han ble slått av landsmannen Hauke Fuhlbrügge, mens Noureddine Morceli og Wilfred Kirochi vant gull og sølv.
I 1992 ble han sjettemann i Barcelona-OL. Samme år satte han ny personlig rekord med 3.32.77 i Rieti. I VM 1993 i Stuttgart måtte han gi seg etter en skade i kvalifiseringen.
Han konkurrerte for sportsklubbene ASK Vorwärts Potsdam, SC Neubrandenburg og SC Charlottenburg gjennom sin aktive karriere.


== Referanser ==


== Eksterne lenker ==
(de) Jens-Peter Herold – Munzinger Sportsarchiv 
(en) Jens-Peter Herold – Olympics.com 
(en) Jens-Peter Herold – Olympic.org 
(en) Jens-Peter Herold – Olympedia 
(en) Jens-Peter Herold – Sports-Reference (OL-resultater – arkivert) 
(en) Jens-Peter Herold – World Athletics 
(en) Jens-Peter Herold – Track and Field Statistics
IUM

IUM Norge (tidligere Initiative Universal Media) er blant de større mediebyråene i Norge og driver medierådgivning innen følgende områder:

Broadcast (TV, radio og kino)
Print (magasiner, avis, utendørs, DM)
Digitalt (Display-annonsering, SEM/SEO, mobil, sosiale medier)
Innsikt (trender, prognoser, effektmåling, forbrukerinnsikt)IUM er en del av Interpublic Group of Companies, IPG, som er et av verdens største kommunikasjonsselskaper. IPG eier to mediebyrånettverk i Europa; Initiative Media og UM – under paraplyen Mediabrands. I Norge er disse mediebyråene slått sammen til ett selskap – IUM AS. I Norge er IUM en del av McCann Worldgroup og søsterselskap til designbyrået Scandinavian Design Group (SDG), reklamebyrået McCann og Mediafront.


== Eksterne lenker ==
http://www.ium.no IUM Norge
Kipkemboi Kimeli

Kipkemboi Kimeli (født 30. november 1966, død 6. februar 2010) var en kenyansk langdistanseløper som vant bronsemedalje på 10 000 meter under OL 1988 i Seoul. 


== Referanser ==


== Eksterne lenker ==
(en) Kipkemboi Kimeli – Olympedia 
(en) Kipkemboi Kimeli – Sports-Reference (OL-resultater – arkivert) 
(en) Kipkemboi Kimeli – World Athletics 
(en) Kipkemboi Kimeli – Track and Field Statistics
Kristin Lund

Kristin Lund (født 16. mai 1958) er en tidligere norsk generalmajor. Hun har vært generalinspektør for Heimevernet (2009–2013) og styrkesjef for FN-styrken UNFICYP på Kypros (2014–2016).  I 2017 ble hun utnevnt til sjef for United Nations Truce Supervision Organization (UNTSO) i Midtøsten.
Lund er andre kvinne i Norge som er utnevnt til offiser på admirals-/generalsnivå, og var også første kvinnelige styrkesjef i en av FNs fredsbevarende styrker.


== Tjeneste ==
Lund startet som heimevernsungdom i Heimevernet før hun gikk Befalsskolen for Hærens transportkorps og intendantur i 1980 og Krigsskolen i 1983. Hun har også Forsvarets stabsskole, Forsvarets høgskole, og har i tillegg US Army War College.
Lund har omfattende og variert tjenestebakgrunn, såvel innenlands som utenlands. Hun har vært nestkommanderende for Hærens styrker og sjef Østerdal Garnison.
I 2009 ble hun utnevnt til generalmajor og beordret som generalinspektør for Heimevernet. Lund ble den første kvinne i Norge som ble utnevnt til offiser på generalnivå i Hæren. Lund var generalinspektør for Heimevernet fra 2009 til 2013. I 2013 ble Lund utnevnt til veteraninspektør i Forsvaret.Lund ble i mai 2014 utnevnt til styrkesjef for FN-styrken UNFICYP, den første kvinne i en slik stilling. Hun overtok den militære kommandoen 11. august 2014. Perioden som styrkesjef utløp 29. juli 2016. Lund ble etterfulgt av generalmajor Mohammad Humayun Kabir fra Bangladesh.I perioden 2017–2019 var hun sjef for United Nations Truce Supervision Organization (UNTSO) i Midtøsten. Hun etterfulgte generalmajor Arthur David Gawn fra New Zealand. 


== Utmerkelser ==
Lund er innehaver av en rekke norske og utenlandske utmerkelser. i 2019 ble hun utnevnt til kommandør av St. Olavs Orden «for sin fremragende innsats for likestilling».Hun er tildelt Forsvarets hederskors, Forsvarsmedaljen med laurbærgren, Forsvarsmedaljen med to stjerner, Forsvarets medalje for internasjonale operasjoner med laurbærgren, Forsvarets innsatsmedalje for Saudi-Arabia med rosett, Forsvarets operasjonsmedalje for Afghanistan og Hærens vernedyktighetsmedalje med tre stjerner.
I 2015 ble Lund hedret som offiser av Æreslegionen.Hun har også mottatt FNs UNTSO-medalje, FNs UNFICYP-medalje, FNs UNIFIL-medalje, FNs UNPROFOR-medalje med totall, NATOs SFOR-medalje, NATOs ISAF-medalje, den britiske Gulfmedaljen med rosett, det danske Hjemmeværnets fortjensttegn, den svenske Hemvärnets kungliga förtjänstmedalj, den kuwaitiske Frigjøringsmedaljen av 3. klasse, den georgiske Kakutsa Cholokashvili-medaljen, og den saudiarabiske Medaljen for frigjøring av Kuwait. Hun har også Det frivillige Skyttervesens hederstegn, Fredsprismedaljen og KNBLO-medaljen med 7-tall.I 2004 ble Lund ridder av Tempelherreorden.


== Referanser ==


== Eksterne lenker ==
regjeringen.no: Pressemelding «Historisk utnevning i Forsvaret»
mil.no: Pressemelding med bilde og CV
Tony Campbell

Anthony ("Tonie") Eugene Campbell (født 14. juni 1960 i Los Angeles, California) er en amerikansk tidligere hekkeløper, som vant bronsemedalje på 110 meter hekk i OL 1988 i Seoul.
Som student i 1980 ved University of Southern California, var han kvalifisert for Moskva-OL, men pga. USAs boikott av mesterskapet, ble han forhindret fra å delta. Han var en av flere amerikanere som undersøkte mulighetene for å delta under OL-flagget, men trusler om inndragelse av pass og visum stoppet videre planer.Campbell deltok i OL 1984 i Los Angeles, med femteplass. 


== Referanser ==


== Eksterne lenker ==
(de) Tony Campbell – Munzinger Sportsarchiv 
(en) Tony Campbell – Olympedia 
(en) Tony Campbell – Sports-Reference (OL-resultater – arkivert) 
(en) Tony Campbell – World Athletics 
(en) Tony Campbell – Track and Field Statistics
Amadou Dia Ba

El Hadj Amadou Dia Ba (født 22. september 1958) er en senegalesisk tidligere friidrettsutøver som konkurrerte på 400 meter hekk. I  OL 1988 i Seoul løp han karrierens raskeste på distansen, 47,23, som innbrakte han sølvet bak amerikanske Andre Phillips.


== Referanser ==


== Eksterne lenker ==
(de) Amadou Dia Ba – Munzinger Sportsarchiv 
(en) Amadou Dia Ba – Olympics.com 
(en) Amadou Dia Ba – Olympic.org 
(en) Amadou Dia Ba – Olympedia 
(en) Amadou Dia Ba – Sports-Reference (OL-resultater – arkivert) 
(en) Amadou Dia Ba – World Athletics 
(en) Amadou Dia Ba – Track and Field Statistics
Peter Koech

Peter Koech (født 18. februar 1958 i Arwos, Nandi) er en kenyansk tidligere friidrettsutøver som vant sølvmedalje på 3000 meter hinder i OL 1988 i Seoul, bak landsmannen Julius Kariuki. I 1989 løp han distansen på ny verdensrekord, 8:05,39.


== Referanser ==


== Eksterne lenker ==
(en) Peter Koech – Olympics.com 
(en) Peter Koech – Olympic.org 
(en) Peter Koech – Olympedia 
(en) Peter Koech – Sports-Reference (OL-resultater – arkivert) 
(en) Peter Koech – Commonwealth Games Federation 
(en) Peter Koech – World Athletics 
(en) Peter Koech – Track and Field Statistics
Knark

Knark kan referere til:

Brennevin, alkoholholdig drikke som produseres ved destillering
Knark (øl), en sterkøl som brygges i Jylland i Danmark
Narkotika, betegnelse for ulovlige rusmidler
Mark Rowland

Mark Rowland (født 7. mars 1963 i Watersfield i West Sussex i England) er en britisk tidligere friidrettsutøver (3000 meter hinder), som vant en særdeles overraskende bronsemedalje i OL 1988 i Seoul på tiden 8.07,96, etter Julius Kariuki (vinner) og Peter Koech.
To år senere ble han slått i spurten av italienske Francesco Panetta i EM i Split, hvor han endte som nummer to.


== Referanser ==


== Eksterne lenker ==
(en) Mark Rowland – Olympics.com 
(en) Mark Rowland – Olympic.org 
(en) Mark Rowland – Olympedia 
(en) Mark Rowland – Sports-Reference (OL-resultater – arkivert) 
(en) Mark Rowland – World Athletics 
(en) Mark Rowland – Track and Field Statistics